Anexa nr. 11

**Condițiile în care polițiștii pot desfășura și alte activități remunerate în afara timpului destinat exercitării atribuțiilor funcției de bază**

**CAPITOLUL I**

**Condițiile în care polițiștii pot desfășura și alte activități remunerate**

**Art. 1.** – Polițistul poate desfășura activități remunerate în alte domenii de activitate, prin cumul, în condițiile legii și potrivit procedurii reglementate de prezentul ordin, numai dacă programul de lucru pentru îndeplinirea noilor atribuții nu afectează îndeplinirea atribuțiilor funcției de bază deținute.

**Art. 2.** – În situația în care este necesară prezența în unitate în afara orelor de program a polițistului în vederea executării unor misiuni, activități, servicii și sarcini, aceștia sunt obligați să se prezinte, de urgență, la unitatea de poliție la care sunt încadrați.

**CAPITOLUL II**

**Aspecte procedurale referitoare la desfășurarea altor activități remunerate de polițiști**

**Art. 3.** – (1) Polițistul care intenționează să desfășoare și alte activități remunerate este obligat să solicite aprobarea șefului direct, printr-un raport scris, care trebuie să cuprindă:

1. denumirea și obiectul de activitate al angajatorului la care urmează să desfășoare activitățile remunerate;
2. date referitoare la activitățile pe care urmează să le desfășoare în cadrul societății/organizației;
3. programul de lucru;
4. drepturile și obligațiile pe care le au în cadrul societății/organizației respective;
5. orice alte date pe care le apreciază că ar fi utile.

(2) După înregistrare, raportul se depune la structura de resurse umane.

**Art. 4. –** (1) Șeful analizează raportul în termen de 10 zile.

(2) În situația în care, pentru fundamentarea deciziei apreciază necesar, poate solicita informații suplimentare, precum și verificarea aspectelor prezentate în raportul prevăzut la art. 3 alin. (1), ținând seama de dispozițiile actelor normative în vigoare și de cele ale prezentului ordin.

**Art. 5.** – În cazul în care șeful, în urma verificărilor, constată că activitățile ce urmează a fi desfășurate de către polițist contravin prevederilor legale referitoare la conflictul de interese, interdicții și incompatibilități, precum și celor ale prezentului ordin, nu aprobă raportul.

**Art. 6.** – În cazul intervenirii unor schimbări cu privire la activitatea desfășurată în condițiile art. 1, polițiștii au obligația de a informa șeful unității în termen de 5 zile.

**Observatie:**

**Aceasta reglementare nu are temei legal prevazut in lege sau chiar proiectul de OMAI. Legea care reglementeaza incompatibilitatile nu prevede adoptarea unor norme metodologice. In Romania, singura institutie care verifica starea de incompatibilitate si conflictul de interese este Agentia Nationala de Integritate. Aprobarea desfasurarii de activitati remunerate in afara programului de lucru nu il absolva pe functionar public de raspunderea pentru starea de incompatibilitate constatata de ANI.**